Helgi segir markmiðið með „ flata strúktúrnum “ gott og æskilegt en að það sé ekki endilega ósamrýmanlegt því að vera með formann . Til dæmis að formaður hefði í raun engin völd og sæi ekki um stefnumótun . Það þarf að sjóða upp úr einhvers staðar til þess að tekið sé eftir því . “ Það þurfi að vera einhver lýðræðisleg umgjörð og fyrirkomulag í þeim efnum . „ Bæði hvað varðar það sem formaður eigi að gera og það sem hann eigi ekki að gera . „ Það er hægt að skilgreina formannsembættið þannig að formaður hafi hvorki stefnumótunarvald né dagskrárvald heldur hafi það hlutverk fyrst og fremst að vita hvað er í gangi og hvernig eigi að tengja fólk saman . “ Formannsembætti þurfi ekki að vera hefðbundið og geti vel verið óhefðbundið . „ En það þýðir ekki að formannsleysi sé leiðin til þess að ná fram valddreifingu . “ Þannig segist Helgi ekki hafa gefið valddreifingu upp á bátinn heldur virki aðferðafræðin sem hafi verið notuð ekki að hans mati og geti haft þveröfug áhrif komist sterkur einstaklingur í þá aðstöðu að hrifsa til sín valdið án nokkurra marka og án lýðræðislegs umboðs . Þingflokkurinn starfi afar vel saman í dag en eftir næstu kosningar gæti hann verið samsettur á allt annað hátt . Í dag sé ekkert augljóst formannsefni og enginn sérstaklega að sækjast eftir því . „ Þannig að núna er góður tími til að breyta þessu . “